અમદાવાદ: રાજ્યની નદીઓમાં કે તળાવોમાં ગણેશ વિસર્જનને અટકાવવા માટે જાગૃતિ લાવવા માટે રાજ્ય સરકાર કટિબદ્ધ હોવાની હાઇકોર્ટ સમક્ષ ખાતરી આપવામાં આવી છે. ખાસ કરીને સુરત તેમજ અમદાવાદમાં તો નદીમાં કોઇ મૂર્તિનું વિસર્જન ન થાય તેની તકેદારી રાખવામાં આવશે તેવી પણ સરકારે ખાતરી આપી છે. મૂર્તિ વિસર્જન માટે અલગ અલગ જગ્યાએ અમદાવાદમાં જ 14 સ્થળે કુંડ બનાવવામાં આવ્યા છે. હાઇકોર્ટે કેસને ચુકાદા પર મુલતવી રાખ્યો છે.